**Sonetul sfârșitului de iarnă**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sonetul sfârșitului de iarnă

...

Înșelătoare iarnă, tu nu vrei să pleci

Stai undeva la pândă, nimeni să nu te vadă

Așteptându-ți vremea să cerni pe noi zăpadă

Doar ce-ai ascuns de noi a tale zile reci!

...

Au nu cumva aștepți floarea din livadă

Să chemi să bată vântul biciuind poteci,

Apoi, în gerul tău din nou să ne fereci,

Lăsându-ți giulgiul alb peste noi să cadă?

...

Dar și eu am chemat vreo câțiva ghiocei,

Să-ți înfrunte vântul, să-ți înfunte gerul,

Să-aducă primăvara cu toate ale ei,

...

Să umple de lumină grădinile și cerul,

Te-alung pe tine iarnă, cu ghioceii mei

Ce-i poartă primăverii, armura și misterul!